《寿王一如先生七十，即次其自寿诗韵》
清代·周燮

蓬岛仙踪七秩春，谨将寿相绘全神。吐芬桃李栽培盛，擢秀芝兰色泽新。

轩冕让人誇捷足，琴书凭我乐终身。个中佳趣由天赋，漫把荣枯判屈伸。

作者简介：字舜卿，又字训卿，晚号东冈。廪贡生。劬学不辍，关心掌故，多所撮录。董西外事以公正称，卒年八十二。邑续志传耆旧。